«Olin Soomes õppinud kiriklikku noorsootööd ja kui sain töökoha Helsingisse, siis hakkasin otsima, kus saaks kuulata jumalasõna eesti keeles,» esindab Tuuli Raamat-Haapakoski tüüpilist lugu, kuidas jõuab eestlane Helsingis eestikeelsele jumalateenistusele. Ainult selle erandiga, et Tuuli leidis teoloogiatudengina 2001. aastal endas kutsumuse asuda vabatahtlikuna koordineerima seda töölõiku.